కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
జనసేనకు జనసేనాని మాతృమూర్తి విరాళం
హైదరాబాద్‌లో ఉన్న జనసేన పార్టీ కార్యాలయాన్ని పవన్ కళ్యాణ్ తల్లి అంజనా దేవి సందర్శించి.. రూ. 4 లక్షల చెక్‌ను పార్టీ ఫండ్‌గా పవన్‌కు అందించారు.
| Updated:
Oct 30, 2018, 06:10PM IST
జనసేనకు జనసేనాని మాతృమూర్తి విరాళం
జనసేన అధినేత పవర్ స్టార్ పవన్ కళ్యాణ్ తల్లి అంజనా దేవి మంగళవారం నాడు తన కొడుకును చూడటానికి హైదరాబాద్‌లోని జనసేన కార్యాలయానికి వచ్చారు. ఈ సందర్భంగా తన తల్లిని ఆప్యాయంగా పార్టీ కార్యాలయంలోకి ఆహ్వానించారు పవన్ కళ్యాణ్. తల్లి ఆరోగ్య విషయాలను అడిగి తెలుసుకున్న పవన్ కళ్యాణ్.. కష్టసుఖాలను తల్లితో పంచుకున్నారు. పార్టీకోసం నూతనంగా ప్రారంభించిన పార్టీ కార్యాలయాన్ని చూపించారు పవన్. ఆప్యాయంగా తల్లితో మాట్లాడుతూ.. ఆనందంగా గడిపారు పవన్.
అనంతరం కొడుకు యోగ క్షేమాలను అడిగితెలుసుకున్న అంజనాదేవి.. జనసేన పార్టీ ఫండ్‌గా రూ. 4 లక్షల చెక్‌ను పవన్‌కు అందచేశారు. తల్లి ఇచ్చిన ప్రోత్సాహంతో ఆనందంతో పొంగిపోయారు పవన్ కళ్యాణ్. ఆ చెక్‌ను పక్కనే ఉన్న మాజీ స్పీకర్ నాదెండ్ల మనోహర్‌కి చూపించి మురిసిపోయారు. ఇది తనకు, తన పార్టీకి చాలా విలువైన కానుక అంటూ తన ఆనందాన్ని పంచుకున్నారు. చాలాసేపు తల్లితో ముచ్చటించిన తరువాత పవన్.. దగ్గరే ఉండే తన తల్లిని కారు ఎక్కించి ఇంటికి పంపారు. ప్రస్తుతం ఈ ఫోటోలు సోషల్ మీడియాలో హల్ చల్ చేస్తున్నాయి. ‘మీ తల్లి అలనాటి అంజనాదేవి ఆనాడు ఆంజనేయుడిని కన్నది ఈనాడు ఆంజనేయుడి లాంటి ముగ్గురు బిడ్డలు కన్నది ఆ ముగ్గురూ చిరంజీవులే’ అంటే జనసైనికులు ఈ ఫోటోలను షేర్ చేస్తున్నారు.